Global F.C

**Global Football Club** (Global FC) da anɛ nɔbakikiʋg nwɛ'ɛb kilab kani nwɛ' Philippines nɔbanwɛ'ɛb lek ni (PFL), dinɛ an Philippines kilab tita'ar yinne. Kilab la nyaŋi paam tatilnam anaasi, UFL kapnam ayi', UFL FA kap yinne, nɛ PFF National Men's Club Championship mɛn yinne. Ba da pɛ'ɛs AFC kapnam la nɔɔra atan'.

Yʋʋm 2000 la ni ka sakur la da pin'il, Global FC da lɛm pɛ'ɛs wɛ'ɛbibis bɛ Metro Manila an Laos nɔbanwɛ'ɛb kikiʋg kilab. Yʋʋm 2009 la ni 
ka ba da gaans nwɛ'ɛdib paala yit zidiga maalʋg lʋgʋr kani ka ba buon ye APT Global, kilab la da tiaki di yʋ'ʋri an Global Football Club ka di da an United Football League (UFL) dimi da pin'ili di. Global da nɔk yʋʋm 2010 UFL Division 2 kap la, ka paam dʋ'ʋsʋgi kpɛ' UFL Division 1— dinɛ an Philippine dim kila tita'ar. Ba da lɛm di kapnam atan' yi yʋʋm ayɔpɔi UFL ni.

Yʋʋm tusayi nɛ piinɛ yɔpɔi ni (2017), club la da tɔlisi kɛŋ Cebu City ka da tiaki ba yʋʋri lieb Global Cebu F.C. ka paasi nyaa Philippines Football League (PFL) ni, linɛ da an diemkanɛ gati li taaba bɛ Philippine football ni. PFL diema la pʋʋgin, club la da naae nɛ abʋyi daani bɛ 2017 season ka season la wʋsa naarin, Alvin Carranza da an onɛ yʋʋn sʋʋe Global, da die yinɛ onɛ da pinili li ka o yʋʋr an Dan Palami ni. Ba nwɛnɛb da lɛb nyaaŋ yʋʋm tusayi nɛ piinɛ anii ni (2018), anina ka ligidi yela da an tʋʋmi tisi ba ka ba da pʋ nyaŋi kɛŋ tɛnsieba nwɛnɛ, ka tɔlis diemsieba dabisa; nwɛnɛ-nwɛnɛdib sieba mɛ da yɔn ye ba pʋ yɔɔdi ba. nwɛnɛ-nwɛnɛdib bɛdigʋ da yi ka basi ba, ka ba mɛ nwɛnɛ nɔɔr pisi nɛ nu, ka di yaan yinnɛ maa, linzug yʋʋm tusayi nɛ piinɛ nii ni la (2018) ba da kpɛlim nɛ nyaaŋ sa. Diema la tɛnsʋk, club la da tiak nuug, ka Mark Jarvis da die li yi Carranza ni sʋʋg.

Yʋʋm tusayi nɛ piinɛ wai ni (2019), club la da tiak tɛŋi lɛb Makati ka anina ka ba paam yʋʋr kanɛ ka ba yʋʋn mɔr nwa. Ba da gbana ye ba na paas Philippine Premier League zuŋir ni, amaa ba da pʋ diem baa diema yinnɛ anina kati waae nɛ yelsieba yela. Lin nyaaŋ ka ba lɛbi laasi ba mɛŋ nɛ PFL yaas.

Yʋʋm tusayi nɛ pisi, yʋʋmpaal nwadig la ni (January 2020), club la da tiak sʋʋd ka Ninkanɛ bɛ Hong Kong  ka ba buon Mazinyi da die li ka tiaki li yʋʋr la lɛb Global F.C. Amaa, nwɛnɛ-nwɛnɛdib yɔɔd yela da nan mɔr daʋŋ Global ni ka Mazinyi da bad o mɛŋ yʋʋm tusayi nɛ pisi, Mɔtul nwadig la ni (August 2020), ka ye on pʋ die club la yi Jarvis nuusinɛ. Nwa da kɛ ka ba faae ba PFF tʋʋma gbaŋ ka Games and Amusement Board tis nɔɔr ye ba kʋ lɛn diem diema yaasɛ.

## Pinilig

Dan Palami da an onɛ sʋʋe club la li yi yʋʋm tusayi nɛ awai (2009) paae yʋʋm tusayi nɛ piinɛ yɔpɔi, Samanpiid nwadig la ni (December 2017).

**Li pinilig yʋma (2000–2009)**

Global FC da pinil nɛ yʋʋm tusayi ni, Dɔnwalig nwadig (March 2000) dɔlis nɛ Nimbanɛ da nɔŋ football yela ka yit Tacloban da laasid taaba bakwai-bakwai diemid la. Ba da pinili ba yiiga diema bɛnɛ Quezon City Hall nyaaŋ, li nyaaŋ ka ba kɛŋ Sunken Garden football field linɛ bɛ University of the Philippines Diliman pʋʋgin la ni. Ba da pinili nyaaŋ diem bibisnamin bɛ Manila, ba sieba an Alaska Cup, Kia Cup, nɛ *Ang Liga*, ka ba yʋʋr da an Laos F.C. Ban da paam nwɛnɛ-nwɛnɛdib ka ba yi ziriga pal tʋmtʋmnib banɛ ka ba tʋʋma yʋʋr an Autre Porte Technique Global (APT Global) nyaaŋ la, ba da gbane yʋʋm tusayi nɛ awai la ni (2009) ye ba na tiak club la yʋʋri lɛb  Global Football Club. Dan Palami, onɛ da sʋʋe ziriga tʋʋma la, ka ba da nɔk ye o sʋʋe Global.

Ba da nyaa bɛ 2009 UFL Cup, ka Smartmatic da sʋŋi ba. Global da nyaa nɛ bɛ Group B ka naae atan zinigin group stages ni, ka li da kɛ ka ba tɔlis tuoni kɛŋ plate cup single-elimination tournament. Nwa yela, ba na nwɛnɛ Division II bɛ United Football League. Global paasi zuŋ diemkan.

**Global, United Football League bɛilim (2010–2016)**

Yʋʋm tusayi nɛ piiga ni (2010), Global da pinili bɛ ban da zuŋid United Football League (UFL) la, da an Division II team. Ba da naae anina ka sɔ pʋ nyaŋi maki ba ka ba tɔlisi ba kɛŋ Division I. Ba da lɛn di yaani bɛ league cup ni, ban da nyaŋi ba kpies Philippine Air Force bɛ naar nyaabin la. Franklin Muescan, onɛ da an coach kpɛɛm sankan la da gɔsi ba ka ba tial abʋyi daani bɛ ba 2011 United Football League pinilig diema ni la. Ban da nwɛnɛ yiiga diema ban nɛ Stallion bɛ 2011 UFL Cup ni la, onɛ sʋʋe team la, Dan Palami, da gaŋ Australia nid kanɛ buon Graeme Mackinnon ka o an coach kpɛɛm. Global da lɛb nyaaŋ ka banɛ da yisi ba da an Philippine Air Force, ban da paae semi-finals la ni. Global da nwɛnɛ ba yiiga nwɛnɛb bɛ 2011 National Men's Club Championship diema ni, ban da pinil diemkan yʋʋm kan ni nɔɔ la. Ba da di yaan ka bas San Beda FC ba kpiiliŋ nwɛɛbin la, ka li kɛ ka ba an yiiga di yaan diemkan ni.

Global da naae 2012 league season ka ban nɛ Kaya an yinnɛ, amaa ba da die ba yaan ye banɛ an yiiga bɛ Division I la ni ban da di goal nami gaadi ba la zug. Ban da di yaan la zug, Global da tɔlis tuoni kɛŋ 2013 AFC President's Cup ka da an Filipino football club kanɛ an yiiga paam suor ye ba nwɛnɛ anina, hali diema la pinil yʋʋm tusayi nɛ anu sa (2005), amaa ba da yisi ba bɛ group stages. Global da pinili nyaadi bɛ 2012 UFL Cup ka naae ka sɔ pʋ nyaŋi ba. Global da mugusi kɛŋ tuon ka Stallion lɛɛ da di yaan ka basi ba.

Graeme Mackinnon da tik nuug ye o lɛn ka Global coach yaasɛ ban da naae 2012 UFL season bɔzugɔ, o yidim yela, sisietitaari da kɛn Mindanao na, anina ka o yidim da bɛ. Ba da ia sɔ ye o die o nɔbir nwadig mum, ka onɛ da an coach kudugi tis Ayr United ka o yʋʋr buon Brian Reid la da die o zinig. Onɛ da gɔsid club la yella President's Cup saŋa la. Season kanɛ da paas anaasi UFL ni la, Global da naae nɛ abʋyi daan, points nam atan ka yiiga daan la da gati ba, ka li da kɛ ka Stallion di yaankan. Ba da pinili nyaad 2012–13 National Men's Club Championship, ka Ceres da di ba bɛ quarter-finals ni. Ba da buol Global ye ba kɛna nwɛnɛ 2013 Singapore Cup an saam, ban nɛ ba UFL kpies Loyola Meralco Sparks. Linzug, ba da an Philippine club kanɛ paas ayi nyaŋi paae semi-finals diemkan ni. Amaa, Global da yi ya ka banɛ da yisi ba an Tanjong Pagar United.

Ba da di 2014 season nɛ FA Cup yʋʋmkan ni.

**Global Cebu da paas Philippines Football League ni (2017–2019)**

Ba da bas suori tis Philippines dim ye ba paas 2017 AFC Champions League pinilig la. Ban da di yaan 2016 UFL season la yela banɛ da zien tɛŋ la nɔbazug diema la ni. Global da bʋ nyaŋi lɔɔŋ group stage gbaa, Brisbane Roar da di ba  6–0 ka ba da lɛbisi ba group stage 2017 AFC Cup ni.

Global da paam suor yʋʋm tusayi nɛ piinɛ yuobʋ, Sapal nwadig la ni (November 2016) ye ba paas banɛ na nwɛnɛ Philippines Football League pinilig la. Yʋʋm tusayi nɛ piinɛ yuobʋ, Sapal nwadig, dabpistan daar (December 30, 2016), ba da yis labaar ye Global gbane ye ba tiaki ba yʋʋr la lɛbis "Global Queen City FC" ye ba die team kanɛ yit Cebu ka da paasi nwɛnɛ UFL, ka ba buon Cebu Queen City United F.C la. Onɛ sʋʋe Global ka o yʋʋr buon Dan Palami mɛ da yi paalʋ na ye o na die sʋŋiri yi Cebuanos. Ba da tiaki ba yʋʋri lɛb Global Cebu FC.

Yʋʋm tusayi nɛ piinɛ yɔpɔi, Mɔraʋg nwadig, dabisa nu daar (July 5, 2017), Global Cebu da nwɛnɛ ba yiiga yin diema ba yin diema zinig kanɛ buon Cebu City Sports Complex la. Ba da paas nɛ abʋyi daan ka banɛ an yiiga an Ceres-Negros bɛ PFL pinilig diema la. Yʋʋm tusayi nɛ piinɛ yɔpɔi, Samanpiid nwadig la ni (December 2017), PFL season la da naae la, football club la da tiak sʋʋd. Alvin Carranza, Ninkanɛ da pinil ka sʋʋe MacGraphics Carranz International Corp ka lɛn an managing director tis Teen Azkals Foundation la da bas ya ka Dan Palami die o nɔbiri sʋʋe club la.

**Nɔŋ nɛ ban da guoe la yela**

Ban da tiak onɛ sʋʋe Global Cebu la, da kɛ ka ligidi yela an tʋʋm ka nidib da pianad ye ba tɔɔe bas nwɛnɛb. 2018 season, Global da nwɛnɛdi ba yin diema bɛ Rizal Memorial Stadium. Yʋʋm tusayi nɛ piinɛ anii, sigsaa nwadig la (May 2018), Global da sɔs suor ye tɔlis diemkanɛ ka ba da waae ye ba diem nɛ Kaya F.C.–Iloilo ka li da kɛ ka ba pʋ lɛn nwɛnɛ yaasɛ. Ba da yis labaar yʋʋm tusayi nɛ piinɛ anii, Sigsaa nwadig la ni (May 2018) nɔŋi da kpɛnɛ ba la zug ka ba da pʋ nyaŋi diem diemkan la. Ba da yis labaar paalʋ na ye yʋʋm tusayi nɛ piinɛ nii, yʋʋmpaal nwadig la ni (January 2018), onɛ sʋʋe Global Cebu ka o yʋʋr buon Alvin Carranza da bɛlim PFL lin na niŋ siem ka club la da nwɛnɛ league la nii amaa tuongatib banɛ kpɛlim la wʋsa da pʋ siakɛ. Bɔzugɔ PFL na kpɛlim nɛ clubs nama anu maa, Ilocos United nɛ Manila Meralco da yi la zug. Ba yaa da nyaŋi yi, Philippines dim da kʋ nyaŋi paam suori paas AFC Cup ni yaasɛ. Ba da tieb ye ba mɔɔl labakaŋa tis nidib wʋsa nɛ yʋʋm tusayi nɛ piinɛ nii, Sigsaa nwadig la ni (May 2018).

Diem sieba banɛ ka Global Cebu da nar ye ba lɔɔŋ tɛŋi diem la ba da kadi bas ka tɔlis sieba ka nwɛnɛ-nwɛnɛdib sieba da yi ya ka basi ba. Diema la pʋʋgin, ba da di Global Cebu 1–11 ka banɛ da di ba da an JPV Marikina yʋʋm tusayi nɛ piinɛ nii, Mɔtul nwadig yiiga dabisir, yʋʋm tusayi nɛ piinɛ nii (August 1, 2018), bɔzugɔ ba goalkeeper da pʋalim nɛ sankan la. Ban da paas clubs banɛ bɛ agɔl PFL season ni la, Global Cebu da lɛb nyaaŋ gbinin sa yʋʋm tusayi nɛ piinɛ nii (2018) PFL table la ni.

Ba da paam sʋŋir yi Puma ka yʋʋm tusayi nɛ piinɛ nii, mɔtul nwadig la ni (August 2018), labaar paal ye Mark Jarvis da sʋʋe club la sankan. Jarvis, onɛ da an Global defender Jordan Jarvis, da paasi sʋʋe club la. O nuusin, club la da da nidib bɛdigʋ ye ba nwɛnɛ tis Global Cebu yʋʋm tusayi nɛ piinɛ nii, Mɔraʋg nwadigin (July 2018) tiasig yʋʋŋ la. Jarvis da yʋʋn bɔɔdi on na niŋ siem ka club la zien yʋʋm tusayi nɛ piinɛ nii kɛŋ tuon (2018).

Yʋʋm tusayi nɛ piinɛ wai, yʋʋmpaal nwadig la ni (January 2019), ligidi yela da nan anɛ yela tis nwɛnɛ-nwɛnɛdib sieba an goalkeeper kudug Milan Nikolic onɛ da yet ye onɛ sʋʋe team la ka o yʋʋr an Jarvis pʋ yɔɔ ba.

**Global Makati da bɛ Philippine Premier League (2019)**

Global Cebu tieb ya ye ba paas Philippine Premier League linɛ kɛna die PFL nɔbir la, baa laan nɛ ligidi yela an tʋʋmi tisi ba la. Yʋʋm tusayi nɛ piinɛ wai, Fulumfug nwadig, daba nu daar (February 5, 2019), club la da yis labaar na ye ba tiakidi ba yin diema zinig la yit Cebu lɛbisid Makati linɛ bɛ Metro Manila la ka lɛn paas ye ba ye ba tiaki ba yʋʋri lɛb "Global Makati F.C." Ba tiaki ba yʋʋri pʋd "United Makati FC" ban da maal vootug Facebook ni ka bɛdigʋ siak ala la zug.

Nwadig la ni nɔɔ, club la tuongatib da yis labaar na ye ba maal nɔɔrnaalig nɛ MC Sportz ka paas ye ba na nyɛ sʋŋidi yi Makati city gɔmɛna ni. Makati United da ye ba na yɔ nwɛnɛ-nwɛnɛdib sama banɛ nam bɛ la ka Philippine Premier League nyaan pinil ka li na kɛ ka ba nyaŋi paas diema la ni. Ba da da nwɛnɛ-nwɛnɛdib ayɔpɔi bɛɛ anii yel, nɛ coach Dragutin Stević-Ranković ka paam nwɛnɛ-nwɛnɛd saama paas. Ba pʋtɛnɛr anɛ ye ba gɔs tɛnkpɛmisin la yela ka linzug ka ba da waane Nidib la yɔɔd.

Yʋʋm tusayi nɛ piinɛ wai, Dɔnwalig nwadig la ni (March 2019), United Makati da yis labaar na ye ba baki ba mɛŋ nɛ Global Makati F.C., ka baki ba mɛŋi bɛ Philippine Football Federation. Amaa gbanakan da pʋ nyaŋi tʋm tʋʋmaa, ka ba tiaki lɛb Global Makati. Global Makati nɛ Stallion Laguna da yisi ba mɛŋ league la pʋʋgin nɛ yʋʋm tusayi nɛ piinɛ wai, Vaala nwadig, dabpisi nɛ ayuobʋ daar (April 26, 2019), daar kanɛ yimbɛʋg ka na nwɛnɛ yiiga match, league la pʋʋgin bɔzugɔ, Stallion tuongatib da gɔs ka ye pʋʋnyain kae league la tuongatib nii. Amaa, PPL da gaad ya ka Global maligim laas nɛ PFL. 

**Global Makati bɛilim Philippines Football League (2019)**

Philippines Football League da maligim duoe yʋʋm tusayi nɛ piinɛ wai ni (2019), Philippine Premier League ka gaad yʋʋmkan ni la. Global da kɛŋ tuoni paas PFL ka lɛɛ pʋ mɔr ziesim, ka da naae 2019 season la bɛ gbinin sa, ka bɛ debutantes Green Archers United nɛ Mendiola nyaaŋ sa. 2019 season la ni, PFL da buol club la ye Global Cebu ka kaa Global Makati kati waae nɛ ba tʋʋma gbana yela.

**Mazinyi paasig** **ne yɔɔd yela (since 2020)**

Tiir da kae ye ba na diem bɛ 2020 season la nii, nɛ Global li ti yis labaar na ye ba na paas league la pʋʋgin ka onɛ sʋʋe club la ka o yʋʋr buon Jarvis la da basi tis Hong Kong tʋʋma dɔkanɛ buon Mazinyi Management Ltd. la. Yʋʋm tusayi nɛ pisi, Fulumfug nwadig la ni (February 2020), Global Makati da tiaki ba yʋʋr la lɛbis Global F.C. yaas ka tiaki ba zanbin la ye li dɔl nɛ yʋʋr la tiakir la.

Labaya da nan kpɛm bɛ ye Global da pʋ yɔɔd nwɛnɛ-nwɛnɛdib laa. English nwɛnɛ-nwɛnɛd John Cofie onɛ ka ba da buol o ka o nwɛnɛ tis club la yʋʋm tusayi nɛ pisi ni, yʋʋmpaal nwadig ni la (January 2020), da yi paalʋ na ye Global mɔr o sam. O da bɛlim Games and Amusements Board ye ba sʋŋ o ka Philippines Football League tuongatib gbaae dabisir ye ba sial Global FC kpɛɛmnam yel la zug. PFL dim da yel ye ba yaa vɛɛns ka yel la an sida, ba na die Global tʋʋma gbaŋ ka ba kʋ diem bɛ 2020 PFL season la nii. Nimbanɛ maan zanbina ka ba buoni ba naasaalin ye graphic designer ka ba da bɛ Global ni la da yinɛ ye ba pʋ yɔɔ ba sam, tʋʋm kanɛ ka ba tʋm tis club laa.

PFF da tis Global dabisa piiga lin da yi Mɔraʋg nwadig dabpisi nɛ atan la (July 23), ye ba yɔɔ ba nwɛnɛ-nwɛnɛdib nɛ tʋmtʋmnib wʋsa sama. Ban da pʋ nyaŋi yɔ tʋmtʋmnib la nɛ nwɛnɛ-nwɛnɛdib zug, PFF da nɔk Global pianak la tis Licensing First Instance Body. Games and Amusements Board (GAB) dim mɛ da pinili ba vɛɛnsʋg ka mɔɔl Mɔtul nwadig daba nii ni (August 8), ye ba tisi ba dabisa piiga ye ba yis labaar na paal ye sama la sid anɛ sida bɛ Amaa Mazinyi tuongatib da ye ban pʋ paas sama la pʋʋginɛ, ye Mark Jarvis nan kpɛlim sʋʋe li, ka ban pʋ lɛn sʋʋe club la yaasɛ li gbana sieba yela. PFF dim da diem Global's PFL tʋʋma gbaŋ dabisa piswai. Games and Amusement Board dim mɛ da dɔlis nɛ ala kad club la tʋʋma Sɛnlʋŋ nwadig dabayɔpɔi daar (September 7).

## Club dataalig

### Ba dataalig nɛ Ceres–Negros F.C.
Global da pinil tɛŋin la diema ni nɛ yʋʋm tusayi nɛ piiga (2010) ka da an banɛ di yaani bɛ UFL Division 2 ni. Ban da tɔlisi ba Division 1 la, ba da nyaa nɛ powerhouse Philippine Air Force ye ba di yaani an club kanɛ gaad o taaba tɛŋin la. Ba di yaan piini atan ka paasi ayidaan abʋyi ka Ceres nyaan kɛna bɛ yʋʋm tusayi nɛ piinɛ yi la ni (2012). Ceres–Negros F.C. da kɛna paas Philippine football's powerhouse clubs yinnɛ la, club la da anɛ Global dataa hali ba tɛŋin la football diema ni. Yʋʋm tʋsayi nɛ piinɛ tan (2013) nɛ tʋsayi nɛ piinɛ yɔpɔi(2017) tɛnsʋk, bama da nyaad nɛ hali nɛ taaba. Clubs nama ayi la paae finals nɔɔr atan ba tɛŋin diema ni, ka nyaa nɔɔr atan ba tɛŋin league ni. Ban da nan pʋ nyaad nɛ Ceres la, Philippine Club Football wʋsa da mɔr nɛ "big three", ka ban anɛ Philippine Army, Philippine Air Force nɛ Philippine Navy football clubs. Saŋa bɛdigʋ, football teams banɛ yi Armed Forces banɛ bɛ Philippines tɛŋin la da nwɛnɛdi gati ba taaba. Amaa yʋʋm tusayi nɛ piinɛ yi ni (2012), armed forces teams nam la nwɛnɛb da lɛb nyaaŋ. Lin nyaaŋ ka Global nɛ Ceres yʋʋn nyaad nɛ taaba, babayi la ye ba sʋʋg Philippine Club Football yʋma anii banɛ bɛ tuon la.

Yʋʋm tusayi nɛ piinɛ tan ni (2013), dataa da kɛna. Global dataalig nɛ Ceres da pinil nɛ yʋʋm tusayi nɛ piinɛ tan yʋʋmpaal nwadig, dabpiinɛ wai daar (January 19, 2013), ban da sial taaba quarter-finals diema ni 2012–13 PFF National Men's Club Championship la. Club kanɛ ka ba da zii li yelaa ka li bɛ Bacolod City, ka ba da buoni yiiga ye "Ceres-La Salle", Ceres da di goal 1–0 gees nɛ UFL league miilim dim Global Football Club. Ceres da kɛŋ tuoni di yaan ka die ba yiiga yaan piini. Diemkanɛ da bɛ tuon la, Global nɛ Ceres da sial naar (Finals) linɛ da an ba yiiga bɛ 2013–14 PFF National Men's Club Championship ni. Global da anɛ yiiga di yaani bɛ diemkan ni(2011), ka Ceres da tial ayi(2012–13). Ba da nyaa piini la zug nɛ yaan kanɛ an club team kanɛ gaad o taaba bɛ Philippines. Ba da diem diemkaŋa nɛ Negros Occidental FA,ka sieba nwɛnɛ bɛ Panaad Sports Complex, University of St. La Salle linɛ Bacolod City, ka sieba nwɛnɛ bɛ Bago City Sports Complex. Ceres, da an banɛ yit Negros Occidental sʋʋlim la ban yini la, ka Global nyaa yi Leyte FA nɔba zug. Ban da nwɛnɛd naarin la, Ceres da di Global 3–1 ka sʋʋg yaan piini la. Lin nyaaŋ la, ban da di yaan la, Ceres da paam suor ye ba nwɛnɛ bɛ 2015 AFC Cup Play-off.

Yʋʋm 2014 UFL Season ni, Global da di yaani an UFL Division 1 bani gaadi ba taaba, ka Ceres nan paam nɛ suori kpɛnɛ Division 1 ban da nyaŋi di UFL Division 2 yaan la. Ceres da paas nwɛnɛ-nwɛnɛdib ka ba sieba anPatrick Reichelt, Carlie De Murga nɛ banɛ an baabiis nɛ taaba la, Marwin nɛ Marvin Angeles ye ba sʋŋi ba. Lin da nyalim la, Ceres nɛ Global da lɛn tʋʋs taaba yaas ye ba zabi die yaani bɛ UFL FA League Cup ni. Naar zaba la ni, Ceres da pinil ka Kim Jin Ho di goal yiiga minute la ni nɛ o zug ka li paal ye ba bɛ tuon nɛ goal yinnɛ. Ceres da nyɛ yela hali Azkals veteran Carlie De Murga da yi nwɛnɛb zinigin la on da paam sapʋad dʋma ni la zug. O da pʋ lɛn nwɛnɛ yaasɛ. Amaa Adrián Gallardo da sʋŋi kɛ ka Ceres lɛn di goal nɛ o zug minute pisi nɛ yi saŋa ka ba yʋʋn mɔr goal nam ayi ka vʋʋsim saŋa nyaan paae. Ban vʋʋs ka lɛb na la, Global da nyɛ paŋ, Mark Hartmann da nwɛnɛ lalli sa ka li kɛŋ di goal ka li niŋ 2–1. Di pʋ yʋʋgɛ ka Global lɛn paŋ yaas nɛ Ceres team captain kanɛ an Juani Guirado ka ba da yis o nwɛnɛb la pʋʋgin on da pʋalim Global goalkeeper Patrick Deyto zug la yela. Nwaa da kɛ ka ba nidib la kpɛlim piiga, ka li tis Global suor yaas ka ba yʋʋn zɛnmis nɛ ba. Global da paam suoya bɛdigʋ ka ba nyɛ goal, amaa ba da gʋʋŋ ya, laan nɛ naarin mukur kanɛ ka Ceres goalkeeper Louie Casas da pʋ bas suor ka li gaad o nyaaŋ la da kɛ ka ba di yaan. Ceres da mugusi nyaŋi di yaan piini yiiga bɛ UFL ban da dʋʋsi ba season la ni la. Nwa da kɛ ka Global lɛb nyaaŋ ka bʋ lɛn mugusid ye ba di yaan yaasi bɛ UFL nii, ka lɛɛ nyaŋid clubs banɛ bɛ Philippines tɛŋin la. Global head coach Leigh Manson sʋʋnr da maae nɛ nidibi da bɔɔd diema la. "yʋʋŋa diema la, nyaandɔlib bɛdigʋ bɛ – baŋir bɛ, ka diema bɛ li pʋʋgin, ka malisim bɛ, nwa an sʋm tis League la, tis Filipino football," on da yel sieli nwa.

Yʋʋm tusayi nɛ piinɛ nu ni (2015) Ceres da di ba yiiga yaani bɛ UFL League ni, Ceres tuongat da anɛ Adrián Gallardo 18 goals ka li kɛ ka ba mɔr points nama anii gaad banɛ tial Global. Sankan la, yʋʋm tusayi nɛ piinɛ naasi (2014) naarin paae yʋʋm tusayi nɛ piinɛ nu ni (2015), Global da di nyani bɛ season yinnɛ nɛ fann pʋʋgin, ɛɛnti paae diema naar ka pʋ nyaŋi dii. Nɔɔra ayi da anɛ ban nɛ Ceres.

Yʋʋm 2016 UFL Season nɛ 2016 UFL Cup ni, Global da nyaŋi faae ba mɛŋi yi ba dataas Ceres nuusin. Club la da kɛŋ tuoni die yaan nɔɔrayi, ba da di yʋʋm wʋsa UFL league nɛ cup tournaments. Clubs nam atan maa bɛ Philippines tɛŋin da nyaŋi di yaan league la ni nɔɔr ayi, ka ba da anɛ – Philippine Air Force F.C. yʋʋm tusayi nɛ wai nɛ piiga (2009–10), Stallion Laguna F.C. yʋʋm tusayi nɛ piinɛ yi, nɛ piinɛ tan (2012–13) nɛ Global Makati F.C. yʋʋm tusayi nɛ piinɛ yuobʋ (2016). Ceres da dɔl Global nyaaŋi bɛ league la nɛ cup tournaments la ni. UFL Cup naar dabisir la, Global da lɛb nɛ na ban da kadi ba ye ba da nwɛnɛ UFL Cup yʋʋm kanɛ da gaad la. Global da lɛb na die ba zinigi lɛn paas club banɛ bɛɛ agola yinɛ Azkals standout nɛ tournament Golden Ball Misagh Bahadoran. Global da paam suori bɛ Ceres defense ni ban da bas Bahadoran ka o bɛɛ o kɔn tuon la ka o da nwɛnɛ di goal minute pisi nɛ yinnɛ ni. Li pʋ yʋʋgɛ, defense da gbɛlig ya ka Bahadoran nyɛ Matthew Hartman tuon ka o paas goal ka li niŋ 2–0 ka ba nyaan kɛŋ vʋʋs. Ban vʋʋsi lɛb na la, Bahadoran da mugus o mɛŋ yʋʋŋ kan ka da nyaŋi dam defender Jason Sabio ka paas goal yaas minute pisnu nɛ ayuobʋ ni. Sʋnya da duoe bɛ li pʋʋgin Ceres head coach Ali Go da kpɛnɛ nwɛnɛb zinigi la ban da ye li anɛ handball ka li bɛ penalty box pʋʋgin la. Busmen la yʋʋn da nyaŋi di goal bɛ minute pisyuobʋ nɛ yinnɛ ni ka li da yinɛ onɛ ka ba da tiak sɔ ka kpɛnɛs o Nate Burkey saan ka li sie ba sam la ka nyaal ayi. Ceres da mugus ya sankanɛ kpɛlim la ye ba yɔ sam, ka da kpɛnɛs Stephan Schröck ye o sʋŋi ba, ama aba da pʋ nyaŋi tiak siel yaasɛ nɛ diema la ti naae. Global da di 2016 UFL Cup yaan nɛ 3–1 nyaŋir. Misagh Bahadoran da die PSA ‘Mr. Philippine football award on muk siem bɛ UFL Cup tournament la ni. Season kanɛ paas ayɔpɔi ka da an naari tis UFL League la, lin yi ban da pinil yʋʋm tusayi nɛ awai ni (2009), Global dim ka ba tuongat an da die UFL Golden Ball ka o yʋʋr an Hikaru Minegishi, da di yaan ka goal kpɛlim, Global da mɔr points ayuobʋ gaad banɛ da tial, Ceres. Ban da di la zug, Global da lɛb AFC Cup ni ka paam suor ye ba paas continental club championship ni.

Yʋʋm tusayi nɛ piinɛ yɔpɔi ni (2017), PFF, banɛ da an kpɛɛmnam banɛ gɔsid Philippine Football, da gbane ye ba tiak Metro Manila UFL ka li yʋʋn an tɛŋ mum diema kanɛ na nyaŋi dɔl wada banɛ bɛ FIFA nɛ AFC. Ba da buos buosa tɛŋ la nidib ka ba siak ye ba pʋdi li "Philippines Football League" ka li da an league paalig la yʋʋr. Lin da an tɛŋtɛŋ league ka mɔr yin diema nɛ yiŋ diema la, clubs la da nar ka ba dɔlis PFF Club Licensing Regulations ka mɔr yʋʋr ka ban yit zinig sia paasi li ni ka mɛ mɔri ba yin diema zinig. Ceres dimi da bɛ  Bacolod tɛmpʋʋgin la zug, ba da paas Negros ba club la yʋʋrin. Global da tiak ya, ban da pinili paas Leyte FA(EVRFA nannanna) ka onɛ sʋʋe an Leyte FA Pres.Dan Palami, club la da tɔlisi kɛŋ Cebu City, ka pʋdi li yʋʋr ye "Global Queen City FC." (nyaaŋ ka ba tiaki lɛbis Global Cebu FC). Nwaa da kɛ ka nidib pʋd Global nɛ Ceres zabir la ye "Visayas derby" bɛɛ "Visayas *Clásico*". PFL's inaugural season la ni, league la da pʋdig zinis ayi, regular season, nɛ "Finals Series", onɛ ka ba di ka o lɛb nyaaŋ, anina ka team nama anaasi banɛ bɛ tuon regular season ni na nwɛnɛ nɛ taaba gɔs banɛ na nyaŋ. Inaugural season la da paae naar la, bama yaan da kirig taaba yaasi bɛ PFL "Finals Series" ye ba nyaa. Ceres–Negros F.C. da di  league inaugural championship la ka li anɛ ba da di ba dataas Global Cebu F.C. 4–1. Iain Ramsay da di nɛ goal nama atan ka ba di yaan. Kaya da yi Makati lɛb Iloilo la, PFL "Visayas derby" da maligim malis nɛ Kaya paas yaan dim Ceres–Negros F.C. nɛ banɛ tial Global Cebu F.C. ye ba nyaa 2018 PFL season la.

## Zinig  (Stadiums)
Ba da paas PFL nɛ yʋʋm tusayi nɛ piinɛ yɔpɔi (2017) ka ba yin diema zinig an Cebu City Sports Complex. Global da pinili nwɛnɛ zinig kan yʋʋm 2013 AFC President's Cup saŋa. Ban da nam pʋ laas nɛ Philippines Football League la, Global da pʋ mɔri ba mɛŋ yin diema zinigɔ. Ba da nwɛnɛdi bɛ nɛ zinig banɛ ka sɔ pʋ sʋʋe ya bɛ Philippines, ka zinig ban sieba an McKinley Hill Stadium linɛ  bɛ Taguig nɛ Rizal Memorial Stadium linɛ bɛ Manila (lini an tɛŋ la laasig zinig) ban da nan bɛ UFL la.

## Zanbin pinilig
Yiiga zanbin la da pinil nɛ yʋʋm tusayi (2000) paae yʋʋm tusayi nɛ piinɛ yinnɛ ni (2011), sankan ka ba da buon club la ye Global F.C. Ba zanbin la da anɛ fuug ka ba tabil ka sɔb "Global F.C." tabil.

File:Global old emblem.png|The club's first crest, used from 2009 to 2011
File:Old_global_fc_crest.jpg|Crest used from 2011 to 2012
File:Global FCEmblem.png|The club's third crest, used from 2012 to 2017
File:Global Cebu F.C.png|The club's fourth crest, used from 2017 to 2019; 
File:Global Makati.png|The club's fifth crest, this version was briefly adopted with "Makati" text instead of Cebu when the club renamed itself to "Global Makati F.C." in February 2019.
File:Global_FC_2020_crest.png|The club's sixth crest, used in 2020, a version where the name "Makati" were replaced by three stars which represents the title that won by the club restoring its original name "Global FC."


## Tuongatib

## Banɛ maal fʋʋd la
 

## Coaches kpɛɛmnam
Ban da gaŋ Filipino Franklin Muescan ye o an Global head coach la, o taaba head coaches piinɛ tan da dɔl nyaaŋ. Kpɛɛm kanɛ da ka Philippines nida da anɛ Australian coach kanɛ yʋʋri buon Graeme Mackinnon la.

## Ba kapnam

### Leagues

* **[[Philippines Football League]]**
** *Runners-up:* 2017
* **United Football League Division 1**
** **Winners:** 2012, 2014, 2016
** *Runners-up:* 2011, 2013, 2015
* **United Football League Division 2**
** **Winners:** 2010

### Cup

* **PFF National Men's Club Championship**
** **Winners:** 2011
** *Runners-up:* 2013–14, 2014–15
* **UFL Cup**
** **Winners:** 2010, 2016
** *Runners-up:* 2012
* **UFL FA League Cup**
** *Runners-up:* 2014
* **UFL FA Cup**
** **Winners:** 2014

## Ba ya'an diib ni

## Ba ya'an diib bɛ kɔntinet ni

### Singapore kap ni

### AFC kilab  kpansib ni

: *As of 19 February 2020 16:42:51 CET*

## Gbanvɛɛnsa